

**Comisia economică, industrii, servicii, turism și antreprenoriat**

**Nr.XX/185/13.05.2025**

**SINTEZA**

**lucrărilor ședinței din 13.05.2025**

**Ora: 12:00**

La lucrările ședinței, senatorii au fost prezenți conform listei de prezență.

Dezbaterile au fost conduse de către președintele comisiei, senatorul Sorin Vlașin.

Ordinea de zi a fost adoptată cu unanimitate de voturi.

**1.L126/2025 Propunere legislativă pentru modificarea și completarea art.15 din Ordonanța de urgență nr.77/2009 privind organizarea și exploatarea jocurilor de noroc.** **RAPORT comun cu Comisia juridică, de numiri, disciplină, imunități și validări.**

Dezbaterile au avut loc în ședințe separate ale celor celor două comisii sesizate pentru raport comun.

Reglementări: urmărește ”ca activitățile de jocuri de noroc să fie supuse aceluiași regim juridic în raport cu autoritățile administrației publice locale, ca orice alte activități economice, acestea fiind nevoite să obțină în prealabil acordul autorităților administrației publice locale”

Invitați: Alexandru Domșa, director general – Federația Organizatorilor de jocuri de noroc; Vlad Soare și Narcis Godeanu - Oficiul Național pentru Jocuri de Noroc; Odeta Nestor, președinte - Asociației Organizatorilor de Jocuri de Noroc la Distanță (AOJND).

Având în vedere propunerile formulate de mai mulți senatori prezenți la dezbateri, referitoare la necesitatea elaborării unei inițiative legislative cuprinzătoare care să includă toate modificările propuse în domeniul jocurilor de noroc, membrii comisiei au hotărât, cu unanimitate de voturi (15 voturi pentru), reluarea dezbaterilor într-o ședință viitoare.

**2. L93/2025 Propunere legislativă privind limitarea plăților către operatorii de jocuri de noroc. RAPORT comun cu Comisia pentru buget, finanțe, activitate bancară și piață de capital.**

Dezbaterile au avut loc în ședințe separate ale celor două comisii sesizate pentru raport comun.

Reglementări: instituirea unei limite maxime a cheltuielilor pentru jocurile de noroc de 10% din veniturile lunii anterioare ale unei persoane.

Propunerea a fost susținută, din partea inițiatorilor, de către senatorul Sebastian Cernic.

Invitați: Alexandru Domșa, director general – Federația Organizatorilor de jocuri de noroc; Vlad Soare și Narcis Godeanu - Oficiul Național pentru Jocuri de Noroc; Odeta Nestor, președinte - Asociației Organizatorilor de Jocuri de Noroc la Distanță (AOJND); Gabriela Folcuț, Luminița Malanciuc și Luminița Șoitu – Asociația Română a Băncilor.

Ținând cont că și prezenta inițiativă are ca obiect reglementări în domeniul jocurilor de noroc, membrii comisiei au hotărât reluarea dezbaterilor într-o ședință ulterioară, decizia fiind adoptată cu unanimitate de voturi (15 voturi pentru), similar celei luate în legătură cu punctul 1.

**3. L113/2025 Propunere legislativă pentru completarea art.28 Ordonanța de urgență nr.109/2011 privind guvernanța corporativă a întreprinderilor publice.** **RAPORT comun cu Comisia pentru administrație publică.**

Dezbaterile au avut loc în ședințe separate ale celor două comisii sesizate pentru raport comun.

Reglementări: "prin excepție de la prevederile alin.(1)-(2) ale art.28, societățile cu capital integral sau majoritar de stat, precum și societățile aflate sub autoritatea unităților administrativ teritoriale, cu obiect principal de activitate din sfera serviciilor comunitate de utilități publice, cu o cifră anuală de afaceri de până la 250.000 euro și cu cel mult 10 angajați, administrarea și supravegherea se realizează de către un administrator”.

Membrii comisiei au hotărât cu unanimitate de voturi, amânarea dezbaterilor pentru o dată ulterioară, 15 voturi pentru.

**4. L95/2025 Propunere legislativă pentru eliminarea impozitului pe bacșiș prin modificarea Ordonanței de urgență 28/1999 privind obligația operatorilor economici de a utiliza aparate de marcat electronice fiscale. Aviz.**

Reglementări: modificarea art.(23) alin.(10) din Ordonanța de urgență a Guvernului nr.28/1999 privind obligația operatorilor economici de a utiliza aparate de marcat electronice fiscale, urmărindu-se ”un impact pozitiv asupra industriei ospitalității, prin eliminarea unei poveri fiscale suplimentare”.

Propunerea legislativă a fost susținută, din partea inițiatorilor, de senatoarea Violeta Alexandru.

Membrii comisiei au hotărât cu majoritate de voturi adoptarea unui aviz negativ, 10 pentru, 3 împotrivă și 2 abțineri.

**5. L96/2025 Propunere legislativă privind limitarea propagării prin platforme online foarte mari, a conținutului ilegal, care incită la ură, sau care pe teme majore de interes național, manipulează prin utilizarea malițioasă a tehnologiei, cu scopul inducerii în eroare a opiniei publice. Aviz**

Reglementări: limitarea propagării prin platforme online foarte mari a oricărui conținut ilegal sau care incită la ură ori care manipulează pe teme de interes național prin utilizarea abuzivă a tehnologiei, în scopul inducerii în eroare a opiniei publice.

Invitați: Oana Constantinescu - Autoritatea Națională pentru Administrare și Reglementare în Comunicații (on-line).

Membrii comisiei au hotărât cu majoritate de voturi adoptare unui aviz negativ, 13 voturi pentru și 2 abțineri.

**6. L116/2025 Propunere legislativă privind abrogarea legii nr.133/2019 pentru înființarea Agenției pentru Calitatea și Marketingul Produselor Agroalimentare. Aviz**

Reglementări: necesitatea intervenției legislative este dată de caracterul împovărător asupra bugetului de stat, precum și a inutilității înființării unei asemenea instituții ”fără a avea un impact pozitiv asupra producătorilor, procesatorilor și consumatorilor din România”; de asemenea ”calitatea produselor se poate îmbunătăți prin mecanisme de piață, prin creșterea producției și a ofertei, fără a fi create forme lipsite de conținut care să consume resursele bugetare”

Invitați: Nica Ionuț Cătălin, șef serviciu la Ministerul Agriculturii și. Dezvoltării Rurale.

Membrii comisiei au hotărât cu majoritate de voturi adoptarea unui aviz favorabil, 7 voturi pentru și 6 abțineri.

**7. L132/2025 Propunere legislativă pentru modificarea Legii nr.227/2015 privind Codul fiscal. Aviz**

Reglementări: includerea în categoria veniturilor neimpozabile a celor rezultate în urma diminuării creanțelor datorate de contribuabilul aflat în procedura insolvenței, ca urmare a confirmării planului de reorganizare.

Membrii comisiei au hotărât cu majoritate de voturi amânarea dezbaterilor pentru a solicita un punct de vedere de la Ministerul Finanțelor, 12 voturi pentru și 3 abțineri.

**8. L137/2025 Propunere legislativă pentru modificarea alineatului (4) al articolului 139 din Legea învățământului preuniversitar nr.198/2023 și pentru modificarea și completarea Legii învățământului superior nr.199/2023. Aviz**

Reglementări: “modificările contribuie la creșterea calității învățământului preuniversitar în ansamblul său, dar și la construcția unei punți reale, solide, între învățământul preuniversitar și învățământul superior”.

Membrii comisiei au hotărât cu unanimitate de voturi amânarea dezbaterilor, 15 voturi pentru.

**9. COM (2025) 95 COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR Plan de acțiune industrială pentru sectorul european al autovehiculelor. Aviz/Proces-verbal.**

Membrii comisiei au hotărât cu majoritate de voturi adoptarea unui Proces-Verbal, 14 voturi pentru și 1 vot împotrivă.

**10. COM (2025) 81 Propunere de Directivă a Parlamentului European şi a Consiliului de modificare a Directivelor 2006/43/CE, 2013/34/UE, (UE) 2022/2464 și (UE) 2024/1760 în ceea ce privește anumite cerințe de raportare și de diligență necesară în materie de durabilitate a întreprinderilor.** **Aviz/Proces-verbal.**

Membrii comisiei au hotărât cu majoritate de voturi adoptarea unui Proces-Verbal, 14 voturi pentru și 1 abținere.

**11. COM (2025) 87 Propunere de Regulament al Parlamentului European și al Consiliului de modificare a Regulamentului (UE) 2023/956 în ceea ce privește simplificarea și consolidarea mecanismului de ajustare a carbonului la frontieră.** **Aviz/Proces-verbal.**

Invitați: Cornel Bobâlcă, Ministerul Energiei.

Membrii comisiei au hotărât cu majoritate de voturi adoptarea unui Proces-Verbal, 14 voturi pentru și 1 vot împotrivă.

**12. COM (2025) 84 Propunere de Regulament al Parlamentului European şi al Consiliului de modificare a Regulamentelor (UE) 2015/1017, (UE) 2021/523, (UE) 2021/695 și (UE) 2021/1153 în ceea ce privește creșterea eficienței garanției UE în temeiul Regulamentului (UE) 2021/523 și simplificarea cerințelor de raportare.** **Aviz/Proces-verbal.**

Membrii comisiei au hotărât cu majoritate de voturi adoptarea unui Proces-Verbal, 14 voturi pentru și 1 vot împotrivă.

**13. COM (2025) 137 Propunere de Regulament al Parlamentului European și al Consiliului de modificare a Regulamentelor (UE) nr. 1308/2013, (UE) 2021/2115 și (UE) nr. 251/2014 în ceea ce privește anumite norme privind piața și anumite măsuri de sprijin sectorial în sectorul vitivinicol și pentru produsele vitivinicole aromatizate. Aviz/Proces-verbal.**

Membrii comisiei au hotărât cu majoritate de voturi adoptarea unui Proces-Verbal, 14 voturi pentru și 1 vot împotrivă.

**Prezență, 13 mai 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele**  **Funcția** | **Grupul Parlamentar** |  |
| **1.** | **VLAȘIN Sorin**  **Președinte** | **P.S.D** | **Prezent** |
| **2.** | **CATANA Claudiu-Daniel**  **Vicepreședinte** | **P.S.D** | **Prezent** |
| **3.** | **FODOCA Liviu-Iulian**  **Secretar** | **P.O.T** | **On-line** |
| **4.** | **ZAMFIR Daniel-Cătălin** | **P.S.D** | **On-line - Înlocuit de senatorul Moise Sorin** |
| **5.** | **JIANU Florin-Nicolae** | **P.S.D** | **On-line** |
| **6.** | **MIHAI Daniela** | **P.S.D** | **Prezent** |
| **7.** | **PETRE George - Cezar** | **A.U.R** | **Prezent** |
| **8.** | **SILEGEANU Cătălin** | **A.U.R** | **On-line** |
| **9.** | **VASILE Marian** | **A.U.R** | **On-line** |
| **10.** | **MARIAN Călin-Petru** | **P.N.L** | **Prezent** |
| **11.** | **COTEȚ Mihai** | **P.N.L** | **Prezent** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **Prezent** |
| **15.** | **RUSU Ioan - Cristian** | **S.O.S** | **Prezent** |

**PREŞEDINTE, SECRETAR,**

**Senator Sorin VLAȘIN Senator Liviu-Iulian FODOCA**